
Naslov: Posavci nezadovoljni zaradi poplav 
Napoved za voditelja:

V Posavju ugotavljajo, da kljub rekordnim pretokom reke Save v občini Radeče in Sevnica skorajda niso občutili poplav. Zasluge za to gredo že zgrajenim hidro elektrarnam Vrhovo, Boštanj in Blanca. Zato pa so toliko več škode utrpeli v krški in brežiški občini, prav tako pa tudi v kostanjeviški občini. Krivca za to Posavci vidijo v zavlačevanju vlade pri nadaljnji izgradnji verige hidro elektrarn v Posavju, s katerimi naj bi država reševala tudi poplavno varnost tega območja, zato so ta projekt vseskozi podpirali. O tem so danes spregovorili tudi na izredni seji sveta regije Posavje, ki je bila sklicana ravno zaradi zadnjih poplav in velike škode, ki je nastala.
T- Iz Posavja GORAN ROVAN /
X- Snemalci Tomi Naglič, Tomaž Pavkovič in Jože Grajžl /

X- Montažer Tomi Naglič /
V Posavju so zadovoljni, da ob zadnjih  poplavah nista bili poplavljeni radeška in sevniška občina.
T- BOGDAN BARBIČ /
X- direktor Hidro elektrarne na Spodnji Savi /
»Mi smo zadovoljni, da je segment, ki je že zgrajen, se pravi HE Boštanj in Blanca, odigrala svojo vlogo, tako v energetskem smislu, kot tudi zaščite pred poplavami.«
Manj zadovoljni so seveda v ostalih treh občinah – brežiški, krški in kostanjeviški, kjer bo škoda ogromna. Hkrati pa tudi ogorčeni, ker tudi na današnjo izredno sejo sveta regije Posavje ni prišel nihče od predstavnikov vlade. Zato se čutijo vse bolj zapostavljene in izigrane.
T- IVAN MOLAN /
X- župan občine Brežice /
»Jest vse bolj dobivam občutek in tudi ljudje na terenu, da je brežiška občina namerno žrtvovana za to, za gospodarski razvoj Slovenije. Jest mislim, da to je odpovedalo tudi solidarnost. Če želimo poplavno varnost rešit, moramo rešit v celi Sloveniji.«
Kako bodo reševali škodo, ki je nastala, v Posavju še ne vedo, saj občine za takšne ukrepe nimajo dovolj denarja.

T- MOJMIR PUSTOSLEMŠEK /
X- župan občine Kostanjevica na Krki /

»Da občina v proračunu nima neke, nekega denarja, da bi pomagala tiste najnujnejše zadeve pokriti. Zato pričakujemo sevede, da bo država ukrepala tudi v tej smeri.«
Ker se vlada vseskozi izgovarja, da za urejanje poplavne varnosti v državi ni dovolj denarja, so Posavci že večkrat omenjali možnost pridobivanja sredstev iz evropskih kohezijskih skladov.
T- NIKO GALEŠA /
X- predsednik odbora za HE na Spodnji Savi /

»In ta projekt je pisan na pleča evropskim sredstvom, vendar to je treba znati delati, biti pripravljen delati in nositi določeno odgovornost. O tem smo opozarjali MOP že večkrat, vendar do danes še niso slišali.«
Posavci upajo, da bo tokrat le uslišani in da bo veriga HE na Savi čimprej dokončana in da bo s tem zagotovljena tudi njihova poplavna varnost.
